
MUNICIPIUL TIMIŞOARA

SERVICIUL ŞCOLI SPITALE BAZE SPORTIVE  
 NR.SC2021- 6907/15.03.2021
RAPORT DE SPECIALITATE

privind desemnarea reprezentanților  Consiliului Local al Municipiului Timişoara, în Comisia pentru evaluarea şi asigurarea calităţii educaţiei în unităţile de învaţământ preuniversitare de pe raza  Municipiului Timişoara, pentru anul şcolar 2020-2021
     Având în vedere Referatul de aprobare cu nr. SC2021- 6907/15.03.2021 al Primarului Municipiului Timişoara şi Proiectul de hotărâre  privind desemnarea reprezentanților  Consiliului Local al Municipiului Timişoara în Comisia pentru evaluarea şi asigurarea calităţii educaţiei în unităţile de învaţământ preuniversitar de pe raza  Municipiului Timişoara, pentru anul şcolar 2020-2021;
    Facem următoarele precizări:
    Conform prevederilor  art. 11,  alin 1 și  alin. 4, lit. e) din Ordonanţa de Urgenţă a Guvernului nr. 75/12.07.2005 privind asigurarea calităţii educaţiei, la nivelul fiecărei organizaţii furnizoare de educaţie din România se înfiinţează Comisia pentru evaluarea şi asigurarea calităţii; 

”(1)La nivelul fiecărei organizaţii furnizoare de educaţie din România se înfiinţează Comisia pentru evaluarea şi asigurarea calităţii.
(4)Componenta Comisiei pentru evaluarea şi asigurarea calităţii în unităţile din învăţământul preuniversitar cuprinde:

a)1-3 reprezentanţi ai corpului profesoral, aleşi prin vot secret de consiliul profesoral;
b) un reprezentant al sindicatului reprezentativ, desemnat de acesta;
c) un reprezentant al părinţilor, în cazul învăţământului preşcolar, primar, gimnazial sau liceal;
d) un reprezentant al elevilor, în cazul învăţământului profesional, liceal şi postliceal;
e) un reprezentant al consiliului local;
f) un reprezentant al minorităţilor naţionale, după caz, provenind din corpul profesoral, reprezentanţii părinţilor sau ai elevilor”
     Potrivit art.12 ale aceluiaşi act normativ atribuţiile comisiei pentru evaluarea şi asigurarea calităţii sunt:
a) coordonează aplicarea procedurilor şi activităţilor de evaluare şi asigurare a calităţii, aprobate de conducerea organizaţiei furnizoare de educaţie, conform domeniilor şi criteriilor prevăzute la art. 10;
b) elaborează anual un raport de evaluare internă privind calitatea educaţiei în organizaţia respectivă. Raportul este adus la cunoştinţa tuturor beneficiarilor prin afişare sau publicare.
c) formulează propuneri de îmbunătăţire a calităţii educaţiei.

   Prin Hotărârea Consiliului Local al Municipiului Timişoara nr. 77/28.02.2020 modificată și completată cu Hotărârea Consiliului Local nr. 370/01.09.2020 a fost aprobată organizarea şi funcţionarea reţelei şcolare a unităţilor de învăţământ preuniversitar de raza  Municipiului Timişoara pentru anul şcolar 2020-2021. 
   În acest condiții se impune  desemnarea reprezentanților  Consiliului Local al Municipiului Timişoara, în Comisia pentru evaluarea şi asigurarea calităţii educaţiei  în  următoarele  unități de învățământ  de pe raza  Municipiului Timişoara, cuprinse în rețeaua  şcolară  pentru anul școlar  2020-2021:
     - Anexa nr. 1-Unități de învăţământ de stat acreditate și  autorizate de pe raza Municipiului Timişoara;
 - Anexa  nr. 2 - Unități  de învăţământ particulare  acreditate și  autorizate de pe raza Municipiului Timişoara;
-  Anexa nr. 3 - Unități de învăţământ  pentru activităţi extraşcolare, centrele de excelenţă şi cluburile sportive şcolare  de pe raza  Municipiul Timişoara.
    Având în vedere prevederile legale expuse în prezentul raport, apreciem că;

Proiectul de hotărâre privind privind desemnarea reprezentanților Consiliului Local al Municipiului Timişoara în Comisia pentru evaluarea şi asigurarea calităţii educaţiei în unităţile de învaţământ preuniversitar de pe raza  Municipiului Timişoara, pentru anul şcolar 2020-2021, îndeplineşte condiţiile pentru a fi supus dezbaterii Consiliului Local al Municipiului Timişoara.

